ንግስተ ሳባ ለ31 አመት ኢትዮጵያን ስታስተዳድር ከቆየች በሇላ መንግስቷን ከክርስቶስ ልደት በፊት በ982 አመት ለዚሁ ከንጉስ ሰለሞን ለተወለደው ልጇ ለእብነ እልኪም አውርሳ ቀዳማዊ ምኒልክ ወይም ዳዊት ተብሎ ነገሰ። ነግስተ ሳባ ከመልቀቇ በፊት የንግስና ስርዓት አውጥታለች። ስርአቱም “የኢትዮጵያን ዘውድ ጭኖ በትረ መንግስት ጨብጦ መግዛት ያለበት ከቀዳማዊ ምኒልክ ዘር የተወለደ እንዲሆን፣ መንግስትም ከእሱ ዘር እንዳይዎጣ” ብላ ከማስወሰኗም በላይ ከንግስተ ሳባ (ንግስት ማክዳ ወይም አዜብ) በሇላ “ከወንዱ ወገን እንጂ ከሴት ወገን የቀዳማዊ ምኒልክን ሥርወ መንግስት ዘውድ እንዳይጨብጥ” ስትል በህግ እንዲከለክል አደረገች።
